TFG ผุดบริษัทย่อยใหม่ หวังขยายช่องทางธุรกิจ-เพิ่มแหล่งรายได้
TFG ผุดบริษัทย่อย “ไทยฟู้ดส์ เฟอร์เธอร์” ลุยธุรกิจผลิตและจำหน่ายไก่ปรุงสุก หวังขยายช่องทางธุรกิจ-เพิ่มแหล่งรายได้
23 ส.ค. 2559

นางสาวณัฏยา ฮวดสุนทร รองประธานสายงานสนับบริษัท บริษัทไทยฟู้ดส์ กรุ๊ป จำกัด (มหาชน) หรือ TFG เปิดเผยว่า ที่ประชุมคณะกรรมการบริษัทมีมติอนุมัติให้ตั้งบริษัทย่อย ชื่อ บริษัท ไทยฟู้ดส์ เฟอร์เธอร์ จำกัด เพื่อดำเนินธุรกิจผลิตและจำหน่ายไก่ปรุงสุก ทุนจดทะเบียน 20,000,000 บาท แบ่งเป็นหุ้นสามัญ 200,000 หุ้น มูลค่าหุ้นที่ตราไว้หุ้นละ 100 บาท โดยบริษัทถือหุ้น 100% ทั้งนี้ เพื่อขยายช่องทางธุรกิจและเพิ่มแหล่งรายได้ให้กับบริษัท